Gini-kerroin
Gini-kerroin on tulonjakautumisen tasa-arvoisuuden mittari. Se kuvaa tuloeroja keskitetysti. Gini-kertoimen raja-arvoja ovat 0 ja 1: täydellisen tasaisessa tulonjaossa arvo on 0, kun taas maksimaalisesti epätasaisen tulonjaon toteutuessa arvo on 1, jolloin yksi henkilö saa kaiken tulon. Toisin sanoen, mitä suurempi arvo, sitä epätasaisemmin tulot ovat jakautuneet. Gini-arvo voidaan esittää myös sadalla kerrottuna, jolloin raja-arvot ovat vastaavasti 0 ja 100.
Geenimutaatio
Geenimutaatio on mikä tahansa DNA-molekyylissä tapahtunut mutaatio, joka tapahtuu jonkun geenin alueella. Yleisin geenimutaatio on DNA:n nukleotidin emäsosan vaihtuminen eli pistemutaatio. Laajemman geenimutaation erottaminen kromosomimutaatiosta on usein vaikeaa, sillä niiden rajaa ei ole tarkasti määritelty.